stanford-oval/wikipedia huggingface dataset:
טימותי קסטאן

טימותי קסטאן (בצרפתית: Timothy Castagne; נולד ב-5 בדצמבר 1995 בארלון שבבלגיה) הוא כדורגלן בלגי המשחק בעמדת המגן הימני בקבוצת פולהאם ובנבחרת בלגיה.
קריירת מועדונים > תחילת הקריירה

קסטאן נולד בארלון שבלוקסמבורג שבבלגיה, והחל לשחק כדורגל באקדמיות של המועדונים המקומיים US ולצינג-בונר ולוראיין ארלון, לפני שעבר אל מחלקת הנוער של וירטון, המועדון הגדול ביותר במחוז.
קריירת מועדונים > ראסינג גנק

בשנת 2011 עבר קסטאן אל מחלקת הנוער של ראסינג גנק. בחודש יוני 2013 הוא חתם על חוזה מקצועני לשלוש שנים במועדון. בחודש ינואר 2014 הוא החל להתאמן עם הקבוצה הבוגרת של המועדון, ובחצי השני של עונת 2013/2014 הוא היה חלק מהסגל של הקבוצה. ב-14 בספטמבר 2014 הוא ערך את הופעת הבכורה שלו במועדון, בתיקו 1-1 נגד קלאב ברוז' במסגרת המחזור השביעי בליגת העל הבלגית לעונת 2014/2015. ב-2 במאי 2015 הוא הבקיע את שער הבכורה שלו במועדון, בניצחון 1–7 על ואסלנד-בוורן במסגרת הליגה. הוא שיחק במועדון במשך שלוש עונות, בהן ערך 80 הופעות ליגה והבקיע שער אחד.
קריירת מועדונים > אטאלנטה

ב-7 ביולי 2017 חתם קסטאן באטאלנטה מהסרייה א', לאחר עזיבתו של אנדראה קונטי למילאן. ב-10 בספטמבר הוא ערך את הופעת הבכורה שלו במועדון, בניצחון 1–2 על ססואולו במסגרת המחזור השלישי בליגה לעונת 2017/2018. ב-2 בינואר 2018 הוא הבקיע את שער הבכורה שלו במועדון, בניצחון 1–2 על נאפולי במסגרת שלב רבע הגמר של הקופה איטליה. בעונתו הראשונה במועדון הוא ערך 20 הופעות ליגה.
לאחר עונת הסתגלות, חל שיפור ביכולתו של קסטאן בתחילת העונה השנייה שלו במועדון, וב-27 באוגוסט 2018 הוא הבקיע את שער הבכורה שלו בסרייה א', בתיקו 3-3 נגד רומא במסגרת המחזור השני לעונת 2018/2019. בעונתו השנייה במועדון הוא ערך 28 הופעות ליגה והבקיע ארבעה שערים.
בעונתו השלישית באטאלנטה ערך קסטאן 27 הופעות ליגה, בהן הבקיע שער אחד. הוא הוסיף שש הופעות בליגת האלופות לעונת 2018/2019, והבקיע שער בניצחון 0–3 על שחטאר דונצק במסגרת המחזור האחרון בשלב הבתים של המפעל.
בסך הכל ערך קסטאן 96 הופעות והבקיע שמונה שערים בכל המסגרות במהלך שלוש עונות באטאלנטה. אחת הסיבות לעזיבתו את המועדון הייתה מערכת יחסים מתוחה עם המאמן ג'אן פיירו גספריני.
קריירת מועדונים > לסטר סיטי

ב-3 בספטמבר 2020 חתם קסטאן על חוזה לחמש עונות בלסטר סיטי מהפרמייר ליג. ב-13 בספטמבר הוא ערך את הופעת הבכורה שלו במועדון, בניצחון 0–3 על וסט ברומיץ' אלביון במסגרת המחזור הראשון בליגה לעונת 2020/2021. במשחק זה הבקיע גם את שער הבכורה שלו במועדון. בעונתו הראשונה במועדון הוא ערך 27 הופעות ליגה, בהן הבקיע שני שערים. הוא הוסיף חמש הופעות במדי הקבוצה בגביע ה-FA, בו זכתה לסטר סיטי.
קריירת מועדונים > פולהאם

ב-29 באוגוסט 2023 חתם לארבע שנים בפולהאם.
קריירה בינלאומית

ב-7 בספטמבר 2018 ערך קסטאן את הופעת הבכורה שלו בנבחרת בלגיה, בניצחון 0–4 על נבחרת סקוטלנד במשחק ידידות. ב-8 ביוני 2019 הוא הבקיע את שער הבכורה שלו בנבחרת, בניצחון 0–3 על נבחרת קזחסטן במסגרת מוקדמות יורו 2020.
קסטאן היה חלק מסגל נבחרת בלגיה לטורניר יורו 2020 בשנת 2021. ב-12 ביוני 2021, בדקה ה-25 של משחק הראשון של הטורניר, בו שיחקה נבחרת בלגיה נגד נבחרת רוסיה, נפגע קסטאן בהתנגשות ראשים עם שחקן היריבה דאלר קוזיאייב. שני השחקנים הוחלפו, וקסטאן סבל משבר כפול בארובת העין ונאלץ לסיים את דרכו בטורניר.
נכלל בסגל נבחרת בלגיה לטורניר מונדיאל 2022.
נכלל בסגל נבחרת בלגיה לטורניר יורו 2024.
תארים

גביע ה-FA ‏ (1): 2020/2021
טט (הונגריה)

טט (בהונגרית: Tét) היא עיר במחוז גיור-מושון-שופרון, שבצפון-מערב הונגריה.
בית הכנסת העתיק במקום
יהודי טט

נראה שיהודים התיישבו במקום בסוף המאה ה-18 ורובם התפרנסו ממסחר או ממלאכה, כמה מהם היו בעלי טחנות קמח וכמה היו בעלי משקים חקלאיים. הקהילה היהודית התארגנה במסגרת הזרם האורתודוקסי בתחילת המאה ה-19 והקימה בית כנסת, תלמוד תורה, חברה קדישא ואגודת נשים לפעולות סעד. בסוף המאה ה-19 עזבו יהודים רבים את טט ועברו לערים הגדולות.
הרב נתן פייטל רייניטץ, שימש כרב העיר עד שנת 1835.
הרב עקיבא פישר כיהן כרב העיר בין השנים 1848–1894.
רב העיר הרב אברהם יעקב סופר שימש עד 1944 אז גורש למחנה ההשמדה אושוויץ.
הרב יקותיאל דוב געווירץ היה שו"ב בעיר, ונרצח באושוויץ באוקטובר 1944.
בתחילת מאי 1944 רוכזו יהודי טט בבית הכנסת, ומשם הועברו לגטו גיור. ב-11 ביוני 1944 שולחו למחנה ההשמדה אושוויץ.
אחרי המלחמה חזרו כמה עשרות יהודים לטט אך עזבו תוך שנים אחדות וב-1957 כבר לא נותרו שם יהודים אך במקום נותר בית קברות יהודי.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 230 |  |
| 1880 | 283 | 3,238 |
| 1910 | 234 |  |
| 1920 | 212 |  |
| 1930 | 178 |  |
| 1941 | 159 | 4,358 |
ילידי המקום

איגנץ קונט, (במקור קוהן הגרסה ההונגרית-אוסטרית לכהן עד 1878 בהונגרית: Kont Ignác; טט, 27 באוקטובר 1856 – פריז, 22 בדצמבר 1912) היה היסטוריון ספרות יהודי-הונגרי, מורה בגימנסיה, אחר כך פרופסור בסורבון בפריז, חבר נספח באגודת קישפלודי ובאגודת פטפי.
לקריאה נוספת

פנקס הקהילות הונגריה, עמוד 297
טאט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד  160. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  נתוני הכפר באתר הלמ"ס ההונגרי
↑  דף הקהילה של טט מתוך מפקד קהילות הונגריה
↑  מפקדי האוכלוסין של יהודי הונגריה, 1993
↑  A Belügyminisztérium 1878. évi 35759. sz. rendelete. Névváltoztatási kimutatások 1878. év 2. oldal 18. sor.
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת טט |
| --- | --- | --- |
| יישובים | טט • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • מוריצהידה • ראבצ'צ'ן • ראבסנטמיהאי • ראבסנטמיקלוש • סרצ'ן |  |
| --- | --- |
בקרת זהויות :  NLI: 987007537979705171  LCCN: n96025240  VIAF: 148635365   WorldCat (עם VIAF): 148635365 
בית הקברות היהודי בטט
טרם מופי

טרמאס "טרם" איגובור מופי (באנגלית: Teremas "Terem" Igobor Moffi; נולד ב-25 במאי 1999 בקלאבר שבניגריה) הוא כדורגלן ניגרי המשחק בעמדת החלוץ בקבוצת ניס מליגת העל הצרפתית ובנבחרת ניגריה.
קריירת מועדונים > תחילת הקריירה

מופי החל את הקריירה המקצוענית שלו בז'לגיריס קובנה מליגת העל הליטאית. הוא ערך שמונה הופעות ליגה במדי המועדון, בהן הבקיע שער אחד, ולאחר מכן עבר לריטראי, גם היא מליגת העל הליטאית, וערך במדיה 29 הופעות ליגה, בהן הבקיע 20 שערים.
קריירת מועדונים > קורטרייק

בחודש ינואר 2020 חתם מופי בקורטרייק מליגת העל הבלגית. ב-18 בינואר 2020 הוא ערך את הופעת הבכורה שלו במועדון, בהפסד 2-0 לסנט טרוידן במסגרת המחזור ה-22 בליגה לעונת 2019/2020. ב-26 בינואר הבקיע את שער הבכורה שלו במועדון, בתיקו 2-2 נגד קלאב ברוז' במסגרת המחזור ה-23 בליגה. בסך הכל ערך מופי תשע הופעות ליגה במדי המועדון, בהן הבקיע חמישה שערים.
קריירת מועדונים > לוריאן

ב-1 באוקטובר 2020 חתם מופי בלוריאן מליגת העל הצרפתית. ב-17 באוקטובר הוא ערך את הופעת הבכורה שלו במועדון, בניצחון 3-1 על סטאד ריימס במסגרת המחזור השביעי בליגה לעונת 2020/2021. בעונתו הראשונה במועדון ערך מופי 32 הופעות ליגה, בהן הבקיע 14 שערים.
קריירה בינלאומית

ב-4 ביוני 2021 ערך מופי את הופעת הבכורה שלו בנבחרת ניגריה, בהפסד 1-0 לנבחרת קמרון במשחק ידידות. ב-13 ביוני 2022 הבקיע את שערי הבכורה שלו בנבחרת, צמד השערים בניצחון 10-0 על נבחרת סאו טומה ופרינסיפה במסגרת מוקדמות גביע אפריקה לאומות 2023.
הערות שוליים

↑  Five things on Terem Moffi באתר הרשמי של ליגת העל הצרפתית, 17 בפברואר 2021 (באנגלית)
↑  TEREM MOFFI S’ENGAGE CHEZ LES MERLUS באתר הרשמי של לוריאן, 1 באוקטובר 2020 (בצרפתית)
| נבחרת ניגריה – גביע אפריקה לאומות 2023 |
| --- | --- | --- |
|  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו |  1 אוזוהו •  2 איינה •  3 סאנוסי •  4 יוסוף •  5 טרוסט-אקונג •  6 אג'יי •  7 מוסא •  8 אוניקה •  9 אוסימן •  10 אריבו •   11 צ'וקווזה •  12 אוסאי-סמואל • 13 אונימאצ'י •  14 איהנאצ'ו • 15 סימון • 16 אוג'ו • 17 איוובי • 18 לוקמן • 19 סאדיק • 20 אווזיים • 21 באסי • 22 אומרו • 23 נוובילי • 24 מופי • 25 אונידיקה • מאמן: פסיירו | ניגריה |
יאירו רידוולד

יאירו רידוולד (בהולנדית: Jaïro Riedewald; נולד ב-9 בספטמבר 1996 בהארלם שבהולנד) הוא כדורגלן הולנדי המשחק בעמדות הבלם והמגן השמאלי בקבוצת קריסטל פאלאס מהפרמייר ליג.
חיים אישיים

רידוולד נולד בהארלם שבהולנד. לרידוולד יש שורשים הולנדים, סורינאמים ואינדונזים. אביו הוא סורינאמי, ואמו היא הולנדית ואינדונזית. הוא חשף זאת בריאיון לקראת מסע קדם העונה של אייאקס לאינדונזיה בשנת 2014.
קריירת מועדונים

רידוולד החל לשחק בגיל צעיר ב-SV אוברבוס, ובגיל 11 עבר למחלקת הנוער של אייאקס. ב-15 במרץ 2013 חתם רידוולד על חוזה מקצועני ראשון באייאקס, חוזה ל-3 שנים. ב-21 באוקטובר 2013 ערך את הופעת הבכורה שלו בצעירי אייאקס, קבוצת המילואים של אייאקס מליגת המשנה ההולנדית, כששיחק 90 דקות בהפסד 1–5 ל-פנלו במסגרת המחזור ה-13. ב-15 בדצמבר נכלל רידוולד לראשונה בסגל הקבוצה הבוגרת על ידי המאמן פרנק דה בור, למשחק נגד קמבור במסגרת המחזור ה-17 בליגת העל ההולנדית, אך הוא לא שיחק באותו משחק. ב-19 בדצמבר ערך רידוולד את הופעת הבכורה שלו בקבוצה הבוגרת, כשהחליף את דיילי בלינד בדקה ה-73 בניצחון 0–3 על IJsselmeervogels במסגרת הגביע ההולנדי. ב-22 בדצמבר 2013 ערך רידוולד את הופעת הבכורה שלו בליגת העל ההולנדית: אייאקס שיחקה נגד רודה במסגרת המחזור ה-18, ורידוולד החליף את כריסטיאן פאולסן בדקה ה-80 כשאייאקס בפיגור 0–1. רידוולד הבקיע צמד שערי בכורה, בדקה ה-88 ובדקה השנייה של תוספת הזמן, והעניק לאייאקס את הניצחון. שערים אלה הפכו אותו לשחקן הצעיר ביותר בהיסטורית ליגת העל ההולנדית שמבקיע בהופעת הבכורה שלו, בגיל 17 ו-104 ימים. ב-27 בפברואר 2014 ערך רידוולד את הופעת הבכורה שלו בליגה האירופית, כשהחליף בדקה ה-63 את כריסטיאן פאולסן בהפסד 1–3 לרד בול זלצבורג במסגרת משחק הגומלין של שלב 32 הגדולות לעונת 2013/2014. את עונתו הראשונה בקבוצה הבוגרת סיים רידוולד עם 5 הופעות ליגה, בהן הבקיע שני שערים.
ב-21 באוקטובר 2014 ערך רידוולד את הופעת הבכורה שלו בליגת האלופות, כשנכנס כמחליף בדקה ה-56 בהפסד 1–3 לברצלונה במסגרת המחזור השלישי בשלב הבתים לעונת 2014/2015. את עונתו השנייה סיים רידוולד עם 19 הופעות ליגה וללא שער. רידוולד פתח בהרכב קבוצתו לגמר הליגה האירופית 2017, בו נוצחה אייאקס 0–2 על ידי מנצ'סטר יונייטד.
ב-24 ביולי 2017 חתם רידוולד בקריסטל פאלאס לחמש שנים.
קריירה בינלאומית

בחודש אוגוסט 2015 זומן רידוולד לראשונה לסגל נבחרת הולנד. ב-6 בספטמבר 2015 ערך את הופעת הבכורה שלו בנבחרת, כששיחק 90 דקות בהפסד 0–3 לנבחרת טורקיה במסגרת המחזור השמיני במוקדמות יורו 2016. הוא שותף גם בשני המשחקים הבאים והאחרונים של נבחרת הולנד, בהם ניצחה את נבחרת קזחסטן בתוצאה 1–2 והפסידה לנבחרת צ'כיה בתוצאה 2–3. נבחרת הולנד כשלה בהעפלה ליורו 2016.
תארים

אליפות הולנד (1): 2013/2014
טונל

| --- | --- |


 מידע כללי
 מדינה:  טורקיה
 עיר:  איסטנבול
 מפעיל:  İETT
 מידע על ההקמה
 פתיחת הקו:  17 בינואר 1875 
 מידע על הקו
 אורך הקו:  0.573 ק"מ 
 רוחב המסילה:  1000 מ"מ 
 מספר כלים:  2
 מספר התחנות:  2
 iett.istanbul
 
הטונל (בטורקית: Tünel, מצרפתית: Tunnel) הוא קו רכבת תחתית קצר ביותר באיסטנבול שבטורקיה. קו זה הוא פוניקולר, בדומה לכרמלית שבחיפה. לקו הרכבת שתי תחנות בלבד - קאראקוי (Karaköy) ובייולו (Beyoğlu), ואורכה של המסילה 573 מטרים. הטונל היה לקו הרכבת התחתית השני בעולם והוקמה זמן קצר לאחר הקמתה של הרכבת התחתית של לונדון.
הטונל נפתח ב-7 בינואר 1875 על מנת לקשר בין השכונות פרה וגלאטה, שתיהן נמצאות בחלקה החדש של איסטנבול, על גבעה הנמצאת צפונית לקרן הזהב. המנהרה נבנתה על מנת להקל על הרוצים לעלות את העלייה התלולה של למעלה מ־60 מטרים. השכונות גלטה ופרה נקראות היום קאראקוי ובייאואולו בהתאמה.
משך הנסיעה בקו הרכבת הוא כדקה וחצי. במסילה נוסעת רכבת אחת ולה שני קרונות. מהירות הנסיעה היא כ־25 קמ"ש. כיום מהווה קו הטונל חלק ממערכת התחבורה המסילתית באיסטנבול.
היסטוריה

רעיון הקמת הטונל היה רעיון של המהנדס הצרפתי אנרי גאוואן (Henri Gavand) בשנת 1867. שנתיים לאחר מכן, ב־6 בנובמבר 1869 העניק לו הסולטאן אבדילאזיז את הזיכיון להקים את הרכבת. הבנייה החלה ב־30 ביולי 1871, לאחר שנמצא בעבורה מימון של משקיעים ברחבי העולם. הבניה הסתיימה בדצמבר 1874, והרכבת נפתחה לקהל ב־17 בינואר 1875.
במקור נמשכה הרכבת על ידי סוסים. בשנת 1910 החלה להיות מופעלת על ידי חשמל. בשנת 1939 הולאמה הרכבת והפכה להיות חלק מה־İETT (ראשי תיבות של İstanbul Elektrik Tramvay ve Tünel) - מערכת התחבורה התחתית של איסטנבול.
בשנת 1971 הוחלפו קרונות העץ המקוריים בקרונות מתכת.
גלריה

קרון המערכת
מנהרת המערכת
הרכבת עוצרת ברציף
תחנת בייולו
יה"ב 230

| --- | --- |
 תג היחידה עד להכפפתה הפיקודית ליחידת האחזקה האווירית בשנת 1999
 פרטים
 מדינה:  ישראל ישראל
 שיוך:   חיל האוויר הישראלי
 בסיס האם:   בסיס תל נוף
 אירועים ותאריכים
 תקופת הפעילות:  1948–2001 (כ־53 שנים)
 התמזגה לתוך:  יא"א 22
 פיקוד
 דרגת המפקד:    סגן-אלוף
יחידת הנדסה ובחינה 230 (יה"ב 230) הייתה יחידה צבאית בחיל האוויר הישראלי אשר עסקה בתחומי ההנדסה, המחקר ובחינה של חלקים תעופתיים.
היחידה שכנה במבנה היסטורי אשר שימש את השייח' אבו כביר, באבו כביר, יפו, בסמוך למכון לרפואה משפטית. בשנת 2001 היחידה הועברה לבסיס תל נוף תחת יחידת האחזקה האווירית 22 כתחום חומרים.
היסטוריה

מיד לאחר הקמת המדינה הוקמה יחידת מחקר 230 שהכילה מעבדות דלק ושמנים במסגרת חיל המדע של צבא ההגנה לישראל. המבנה שנבחר לאכלס את המעבדות היה ביתו של שייח׳ אבו כביר, בשכונה שנקראה על שמו ביפו.
תוך זמן קצר היחידה סופחה לחיל האוויר והוקם ענף מצ״ד 3 אשר היה אחראי על ייצור חלקי חילוף למטוסי חיל האוויר. היחידה, בנוסף לעיסוק בתחומי הכימיה והדלק החלה לעסוק בייצור פריטים בבתי המלאכה המקומיים. שמה של היחידה שונה ליחידת ייצור ומחקר 230 (יצמ״ח 230)
היחידה עסקה כבר בשנותיה הראשונות בפרויקטים חשובים שהיו בלב העשייה של להק הציוד בחיל האוויר – ייצוא חלקי מבנה למטוס המוסקיטו. בעוד שהתכן ההנדסי וביקורת האיכות התבצעו ביחידה, הייצור בוצע בתעשיות אזרחיות ולעיתים גם ביחידה יא״א 22.
לאחר מלחמת ששת הימים, עם הטלת האמברגו הצרפתי על מכירת כלי נשק למדינת ישראל, הצורך בייצור פריטים באופן עצמאי גדל באופן משמעותי. זה היה ״תור הזהב״ של היחידה, שגדלה באופן משמעותי והייתה מקור כמעט בלעדי לחלקי חילוף למטוסי חיל האוויר מתוצרת צרפת.
בשנת 1978 הגיע ליחידה המיקרוסקופ האלקטרוני הראשון והוכנה התשתית לעיסוק בחקר כישלונות ותאונות אוויריות.
בשנת 1982 נבנתה המעבדה לבדיקות מכניות המאפשרת ביצוע ניסויי מתיחה והתעייפות לפריטים. זהו למעשה המבנה האחרון שנבנה בשטח היחידה.
בשנת 1987 הוקם גף אבטחת איכות ביחידה שהיה אחראי לבחינת כלל הפריטים הבטיחותיים בחיל.
מבנה היחידה

היחידה התחלקה לגפים על פי תחומי העיסוק המקצועיים:
גף חומרים וחקירות (חו״ח) – עיסוק בתחומי החומרים המתכתיים, תהליכי ציפוי, חקר כישלונות וניסויים מכניים. הגף התפצל בשנת 2000 לשני גפים: גף חומרים ותהליכים (חו״ת) וגף חקירות.
גף דלק וכימיה – עיסוק בתחומי הכימיה והאל מתכות - דלקים, שמנים, צבע, גומי וכיוצ״ב.
גף הנדסה – עיסוק בתכן מכני של חלקים תעופתיים ובתכן חוזר (Reverse Engneering)
גף אבטחת איכות – עיסוק בבחינה של פריטים מרכש וייצור לפני הכנסתם למלאי חיל האוויר וביצוע אבטחת איכות לפרויקטים.
גף תכנון פיקוח ייצור (תפ״י) – ניהול ומעקב אחר תהליכים הייצור ביחידה ומחוצה לה.
גף ניהול – אחריות על כלל נושאי הפרט והניהול ביחידה ובכלל זה חדר אוכל, שלישות, רכב, חינוך ועוד.
מפקדי היחידה

מפקד היחידה הוא קצין טכני בדרגת סגן-אלוף. אלה מפקדי היחידה מאז הקמתה:
| 0 | 1 | 2 |
| --- | --- | --- |
| שם | תקופת כהונה  | הערות |
| דניאל בוברוב | 1989–1991 |  |
| יצחק סבו | 1991–1995 |  |
| שמואל ממן | 1995–1999 |  |
| קובי בורטמן | 1999–2000 | לימים מונה לתפקיד ראש להק ציוד |
| הלל ארצי | 2000–2003 | העביר את היחידה ליא״א 22 |
תג היחידה, החל משנת 1999, תג יא״א 22
טחנת פשתן דיתרינגטון

| --- | --- |

הצד המזרחי של הטחנה הראשית, פונה לרחוב סנט מייקל.
 מידע כללי
 סוג:  בית חרושת 
 שימוש:  טחנת פשתן
 כתובת:  דיתרינגטון, שרוסברי
 מיקום:  שרוסברי 
 מדינה:  שרופשייר, אנגליה
 בעלים:  אנגליה ההיסטורית
 הקמה ובנייה
 תקופת הבנייה:  1796–1797 (כשנה)
 תאריך פתיחה רשמי:  1797 
 אדריכל:  צ'ארלס בייג' (אנ')
 קואורדינטות:  52°43′10.2″N 2°44′35.52″W﻿ / ﻿52.719500°N 2.7432000°W﻿ / 52.719500; -2.7432000
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי טחנת פשתן דיתרינגטון(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי טחנת פשתן דיתרינגטון
 
טחנת פשתן דיתרינגטון (באנגלית: Ditherington Flax Mill) היא טחנת פשתן, הממוקמת בדיתרינגטון (אנ'), פרבר של שרוסברי, אנגליה. הבניין הראשון בעולם שנבנה משלד מסגרות ברזל, ומוגדר כ"האב הקדמון של גורדי שחקים", למרות גובהו בן חמש הקומות בלבד. חשיבותו הוכרה רשמית בשנות ה-50 של המאה ה-20, וכתוצאה מכך הפך לבניין רשום בדרגה I. הוא ידוע גם כ"מלטינגס" (Maltings) משימוש מאוחר יותר.
האתר נמצא בשיקום והוא נמצא בידיה של אנגליה ההיסטורית עם גישה מוגבלת לציבור.
היסטוריה

טחנת הפשתן תוכננה על ידי האדריכל צ'ארלס בייג' (אנ'). קונסטרוקציית השלד הנושא את מבנה הטחנה תוכנן ונבנה ממסגרות ברזל, בהשראת עבודתו של ויליאם סטרוט (אנ'). העמודים והקורות הצולבות נוצרו על ידי ויליאם הייזלדין (אנ') במפעל היציקה שלו בשרוסברי. בניית הטחנה נמשכה מ-1796 עד 1797, בעלות (כולל הציוד) של 17,000 פאונד.
הטחנה נבנתה עבור ג'ון מרשל (אנ') מלידס, תומאס בניון ובנג'מין בניון. האדריכל, בייג', היה גם שותף למיזם. שותפות זו פורקה בשנת 1804, והטחנה נקנתה על ידי ג'ון מרשל, ששילם לשותפיו את חלקם על בסיס שווי כולל של 64,000 פאונד. טחנת קסטלפילד (Castlefields Mill) נבנתה על ידי שותפות אחרת בקרבת מקום. שתי טחנות הפשתן הללו סיפקו את 'הייצור הראשי' של שרוסברי (לפי מדריך שנכתב בשנת 1851). הטחנה נסגרה ב-1886, ונמכרה, יחד עם חצר ההלבנה בהאנווד (אנ'), תמורת 3,000 פאונד. לאחר מכן הוסב הבניין ל-Maltings (מכאן שמו המקומי הנפוץ יותר), וכתוצאה מכך חלונות רבים נסגרו בלבנים.
עיצובו התגבר, למעשה, על חלק ניכר מהבעיה של נזקי שריפה מאווירה דליקה פוטנציאלית תמידית, עקב האוויר המכיל סיבים רבים, על ידי שימוש של עמודי וקורות ברזל יצוק בשילוב חומרים חסיני אש, מערכת שהתפתחה מאוחר יותר למסגרת הפלדה המודרנית. מה שאיפשר בניית גורדי שחקים.
המלטינגס (maltings) נסגרו ב-1987, עקב תחרות עם שיטות ייצור מודרניות, כשהמתחם נותר נטוש עד לרכישתו על ידי המורשת האנגלית בתמיכת מועצת רובע שרוסברי ואצ'אם (אנ') ו-Advantage West Midlands (אנ') ב-2005. תוכניות הסבת האתר למשרדים וחנויות אושרו באוקטובר 2010. לאחר פיצול המורשת האנגלית בשנת 2015, האחריות לתפקודים סטטוטוריים והגנה על האתר הועברה בירושה לאנגליה ההיסטורית עם אטרקציות המבקרים בניהול ארגון הצדקה המקומי Friends of the Flaxmill Maltings.
בעקבות עיכובים בשיקום על רקע המיתון הגדול, נפתח בנובמבר 2015 מרכז מבקרים חדש, הממומן בחלקו על ידי קרן הפיס למורשת לאומית (אנ') והקרן האירופית לפיתוח אזורי (אנ'), בבלוק המשרדים והאורוות לשעבר. שלב שני של עבודות השיקום החלו ביוני 2017, שכללו את הטחנה הראשית ואת הכבשן עם מענק נוסף של 7.9 מיליון ליש"ט בנוסף ל-12.1 מיליון ליש"ט הקודמים מקרן הפיס מורשת להסבה לאולם שימושים מעורבים. שלב זה כרוך בשיקום החלונות הגדולים יותר מתקופת טחנת הפשתן כדי לשפר את התאורה הטבעית, אם כי החלונות הקטנים הקיימים מתקופת המלטינגס נשמרו אך עם החלפת המסגרות.
מבנים נוספים במכלול

לצד טחנת הפשתן הראשית, רשומים מספר מבנים נוספים בקבוצה בשל ערכם האדריכלי וההיסטורי: בית השוליה (דרגה II*); בית הצביעה (דרגה II*); הפשתן בניין הלבשה או טחנת צלב (דרגה I); מחסן הפשתן (דרגה I); האורוות (דרגה II); כבשן המתת (דרגה II) ובתי המלאכה והמשרדים (דרגה II). הטחנה והמבנים רשומים בפנקס מורשת בסיכון (אנ').
גישה לציבור

מרכז המבקרים, בגוש המשרדים והאורוות לשעבר, נפתח לקהל בשבתות מנובמבר עד מרץ וגם בימי שישי וראשון מאפריל עד אוקטובר עם גישה מוגבלת לאתר בהתחשב בעבודות השיקום הנוכחיות. סיורים מודרכים ללא תשלום בטחנה מועברים על ידי ידידי הפשתן מלטינגס בימי מורשת פתוחים (אנ') בתחילת עד אמצע ספטמבר.
גלריה

הצד המערבי של הטחנה הראשית ב-2002 לפני השיקום.
הצד הצפון מזרחי של הטחנה ביוני 2013 מציג את הפיגומים עם יריעות פלסטיק לבנות לשיקום. צולם מהצומת של רחוב סנט מייקל ודרך סולטן.
הטחנה בשלג בדצמבר 2017 מהצומת של רחוב סנט מייקל ודרך סולטן.
צד דרום מזרח שלג בדצמבר 2017. צולם ממארשלס קורט.
הצד המערבי של האתר בשלג, דצמבר 2017. צולם מ-Hencote Lane, Shrewsbury.
צד דרום מזרחי של הטחנה הראשית הפונה לבית משפט מרשל ביום פתוח של מורשת בספטמבר 2018. יריעות הפלסטיק הלבנות מעל הוסרו בעקבות שיקום הגג.
עבודות שיקום בקומה העליונה של הטחנה המרכזית בספטמבר 2018 עם עבודות החלונות.
הצד המערבי של הטחנה הראשית בספטמבר 2018.
צד מזרח פונה לצומת רחוב סנט מייקל ורחוב סולטן בדצמבר 2018 לאחר הסרת הפיגומים לראשונה מזה כ-12 שנים.
הצד המערבי של האתר בדצמבר 2018. צולם מ-Hencote Lane, Shrewsbury.
מרכז המבקרים בבלוק המשרדים לשעבר (מסגריה בתקופת טחנת הפשתן).
האורוות לשעבר היו חלק ממרכז המבקרים.
הערות שוליים

↑  'Father of the skyscraper' rescued for the nation, English Heritage press release, undated, retrieved 27 May 2007
1 2  W. G. Rimmer, 'Castle Foregate Flax Mill, Shrewsbury' Transactions of Shropshire Archaeological Society LVI (1957–60), 49ff.
↑  Historic England. "Ditherington Flax Mill: Spinning Mill (1270576)". National Heritage List for England. Retrieved 5 June 2019
↑  Jones, Nigel (2005). Architecture of England, Scotland, and Wales. England: Greenwood Publishing Group. p. 92. ISBN 0-313-31850-6. Retrieved 10 May 2008
↑  "Charles Bage and Iron Construction". Revolutionary Players. Archived from the original on 15 June 2011. Retrieved 10 May 2008
↑  "Ditherington Flax Mill". Revolutionary Players. Archived from the original on 15 June 2011. Retrieved 10 May 2008
↑  "History of Ditherington Flax Mill". BBC Shropshire. Retrieved 10 May 2008
↑  A. W. Skempton and H. R. Johnson, 'The First iron frames' Architectural Review (March 1962); repr. in R. J. M. Sutherland, Structural Iron 1750–1850 (Ashgate, Aldershot 1997), 25–36
↑  "Shrewsbury Flaxmill Maltings Story (see Creating a Master Plan for the future)". Friends of the Flaxmill-Maltings. Retrieved 21 December 2018.
↑  "Shrewsbury Flax Mill plans approved". Shropshire Star. Retrieved 5 November 2010
↑  "Shrewsbury Flaxmill: Regeneration will go ahead as project lands extra £7.9 million". Shropshire Star. 9 February 2017. Retrieved 22 December 2018
↑  "Construction Work at Shrewsbury Flaxmill Maltings Begins". Historic England news. 14 June 2017. Retrieved 22 December 2018
↑  Historic England. "Ditherington Flax Mill: Apprentice House (1254855)". National Heritage List for England. Retrieved 5 June 2019.
↑  Historic England. "Ditherington Flax Mill: Dyehouse and Stove House (1270566)". National Heritage List for England. Retrieved 5 June 2019
↑  Historic England. "Ditherington Flax Mill: Cross Building (1428700)". National Heritage List for England. Retrieved 5 June 2019.
↑  Historic England. "Ditherington Flax Mill: Flax Warehouse (1428731)". National Heritage List for England. Retrieved 5 June 2019
↑  Historic England. "Ditherington Flax Mill: Stables and remains of Packing Warehouse (1254856)". National Heritage List for England. Retrieved 5 June 2019
↑  Historic England. "Ditherington Flax Mill: Malting Kiln (1428732)". National Heritage List for England. Retrieved 5 June 2019
↑  Historic England. "Ditherington Flax Mill: Smithy and Office (1254901)". National Heritage List for England. Retrieved 5 June 2019.
| --- | --- |
בקרת זהויות :  GND: 1119100453  LCCN: nb2017007584  VIAF: 7524147967372184200009   WorldCat (עם VIAF): 7524147967372184200009